པོན་བསོད་ནམས་རྩེ་མོའི་གསུང་རབ་གླེགས་བམ་གཉིས་པ།
གྱི་སྲས་སུ་སྐུ་བལྟམས་པ་མཚན་ཡང་ཁྲི་དཔལ་སྲོང་ངེ་ཞེས་བྱའོ།
དཔའ་ཐུགས་རྗེ་དང་། སྨོན་ལམ་གྱི་སྟོབས་ཅན་ཞིག་སའི་བདག་པོ་བཀྲ་ཤིས་མགོན་
།དེའི་མཆེད་ཀྱང་
ཁྲི་དཔལ་འཁོར་ལྡེ་ཞེས་བྱ་སྟེ།། དེའང་སྨོན་ལམ་དང་ལྡན་པའོ། །བྱང་ཆུབ་སེམས་
དཔའ་དེ་རབ་ཏུ་བྱུང་སྟེ་མཚན་ཡང་ཡེ་ཤེས་འོད་ཅེས་བྱ་བ་ཡིན་ལ།
དེ་ནི་སྙིང་རྗེ་
ཆེན་པོ་པདྨ་དཀར་པོ་དང༌། འཇམ་དཔལ་གྱི་རྒྱུད་ཆེན་པོ་ནས་ལུང་བསྟན་ཏེ། ཁ་
བ་ཅན་དུ་རྒྱལ་པོའི་རིགས། །ཡེ་ཤེས་འོད་ཅེས་བྱ་བ་འབྱུང་། །ཞེས་པ་དང་། བྱང་
ཕྱོགས་སུ་འོད་ཀྱི་མཐས་བརྒྱན་པ་ཅན་གྱི་དགེ་སློང་འབྱུང་བར་འགྱུར་རོ། ། །དེས་
ཀྱང་བསྟན་པ་རྒྱས་པར་བྱེད་དོ། །ཞེས་གསུངས་སོ། །དེ་བས་ན་སྔོན་གྱི་སྨོན་ལམ་
དང་། ཐུགས་རྗེའི་དབང་གིས་ནི་ལྷ་རིགས་བྱང་ཆུབ་སེམས་དཔའི་སྤྲུལ་པ་སྟེ། བླ་
མ་བྱང་ཆུབ་སེམས་དཔའ་ཡེ་ཤེས་འོད། །མངའ་རིས་སྟོད་འདིར་གདུལ་བྱའི་དོན་དུ་
བྱུང༌། །ཞེས་བྱའོ། །དེས་དཔལ་ཐོ་ལིང་གི་གཙུག་ལག་ཁང་བཞེངས། བནྡེ་རིན་
ཆེན་བཟང་པོ་ལ་སོགས་པ། བློ་གསལ་བའི་ཁྱེའུ་ཉི་ཤུ་རྩ་གཅིག་ལེགས་པར་སྦྱར་
བའི་སྒྲ་སྐད་སློབ་ཏུ་བཅུག་ནས། རྒྱ་གར་གྱི་མཁན་པོ་ཤྲདྡྷ་ཀ་ར་ཝརྨ་ལ་སོགས་པ་
དང་། རིན་ཆེན་བཟང་པོ་དཔོན་དང་གཡོག་ཏུ་བཅས་པ་སྤྱན་དྲངས་ནས། སྔར་
ཆོས་མ་བསྒྱུར་བ་རྣམས་བསྒྱུར་བ་དང་། བསྒྱུར་བ་རྣམས་ཞུས་དག་བྱས། བསྟན་
པ་རྒྱས་པར་མཛད་དོ། །དེའི་མཆེད་ཀྱིས་རྒྱལ་སྲིད་བཟུང་སྟེ། དེས་ཀྱང་ཁ་ཆར་
གྱི་གཙུག་ལག་ཁང་བཙུགས་སོ། །དེའི་སྲས་རྒྱལ་པོ་ལྷ་སྡེས་ཀྱང་དམ་པའི་ཆོས་དུ་
མ་བསྒྱུར་བའི་ཡོན་བདག་མཛད་དོ། །དེའི་སྲས་བཙུན་པ་བྱང་ཆུབ་འོད་དེ། དེས་
སྒྱུར་བྱེད་རིན་
ཀྱང་རྒྱ་གར་གྱི་མཁན་པོ་དཱི་པཾ་ཀ་ར་ལ་སོགས་པ་སྤྱན་དྲངས་ནས།
ཆེན་བཟང་པོའི་སྐུ་ཚེའི་སྨད་དེ་དགེ་བའི་བློ་གྲོས་དང་། བཤེས་གཉེན་བཟང་པོ་ལ་
སོགས་པས་དམ་པའི་ཆོས་བསྒྱུར་ཅིང་བཤད་དོ། །དེའི་ཚེ་རྒྱལ་སྲིད་སྐྱོང་བ་རྒྱལ་པོ
ངོ།་
584

ཆོས་ལ་འཇུག་པའི་སྒོ་ཞེས་བྱ་བའི་བསྟན་བཅོས།
འོད་ལྡེས་མཛད་དེ། མཁན་པོ་ཛྙཱ་ན་ཤྲཱི་ལ་སོགས་པ་སྤྱན་དྲངས་སོ། །དེའི་དུས་སུ་
རུ་བཞིའི་ས་འདིར། ཆོས་སྐྱོང་བའི་རྒྱལ་པོའི་བཀས་བསྐུལ་བ་མ་ཡིན་པར། སྔོན་གྱི་
སྨོན་ལམ་གྱི་སྟོབས་ཀྱིས་རྒྱ་གར་གྱི་མཁན་པོ་སྨྲ་ཏི་ཛྙཱ་ན་ལ་སོགས་པ་དང་།
སྒྱུར་བྱེད་
དམ་པ་ཏིང་ངེ་འཛིན་བཟང་པོ་དང༌། ཤཱཀྱ་ཡེ་ཤེས་དང༌། ལྷས་བཙས་ལ་སོགས་
པ་དུ་མ་བྱུང་སྟེ། བསྟན་པ་དར་ཞིང་རྒྱས་པར་མཛད་དོ། །དེའི་སྲས་རྒྱལ་པོ་ཙེ་
ལྡེའི་སྐུ་རིང་ལ་ནི། རྒྱ་གར་གྱི་མཁན་པོ་ཆེན་པོ་པུ་ནྱ་ཤྲཱི་དང་། ཞི་བ་བཟང་པོ་ལ་
སོགས་པ་སྤྱན་དྲངས་སོ། །དེའི་ཚེ་ལོ་ཙཱ་བ་དགའ་རབ་རྡོ་རྗེ་དང༌། ཆོས་བརྩོན་
དང༌། བློ་ལྡན་ཤེས་རབ་ལ་སོགས་པ་བརྒྱ་ཐམ་པ་ཡང་བྱུང་སྟེ་དག་པར་བྱས་པ་
ཡིན་ནོ། །དེ་ལྟར་ཁ་བ་ཅན་གྱི་ཁྲོད་འདིར་ཡང་། རྒྱལ་བློན་བྱང་ཆུབ་སེམས་དཔའ་
རྣམས་དང་། པཎྜི་ཏ་དང་། ལོ་ཙཱ་བ་སྐྱེས་ཆེན་ཁྱད་པར་དུ་འཕགས་པ་རྣམས་ཀྱིས་
ལེགས་པར་བྱས་པ་ཡིན་པས། གཟུ་ལུམ་དང་། རང་དགའི་ཆོས་མ་ཡིན་ནོ། །རྣམ་
པར་སྤྲོས་པས་ཆོག་གོ།།
།།
ད་ནི་ཞར་ལས་འོངས་པ་འདི་(༣༡༥)ཡང་བརྗོད་པར་བྱ་སྟེ། སངས་རྒྱས་མྱ་ངན་
ལས་འདས་ནས་དམ་པའི་ཆོས་ལོ་དུར་གནས། དེང་སང་ཡན་ཆད་ལོ་དུ་སོང་སྙམ་
ན། འཛམ་བུའི་གླིང་འདིར་སྟོན་པའི་བསྟན་པ་ལོ་ལྔ་སྟོང་ཞིག་གནས་ཏེ། དེ་ལ་
ལོ་ལྔ་བརྒྱ་པ་ཕྲག་བཅུར་བྱས་ཏེ། ལྔ་བརྒྱ་པ་དང་པོ་ལ་དགྲ་བཅོམ་པའི་འབྲས་
བུ་ཐོབ་པ་མང་། གཉིས་པ་ལ་ཕྱིར་མི་འོངས་པ་ཐོབ་པ་མང་། གསུམ་པ་ལ་རྒྱུན་
དུ་ཞུགས་པའི་འབྲས་བུ་ཐོབ་པ་མང་སྟེ། འབྲས་བུའི་དུས་གསུམ་མོ། །བཞི་པ་
ལྷག་མཐོང་སྒོམ་པ་མང་། ལྔ་པ་ལ་ཏིང་ངེ་འཛིན་སྒོམ་པ་མང་། དྲུག་པ་ལ་ཚུལ་
ཁྲིམས་ལ་གནས་པ་མང་སྟེ། སྒྲུབ་པའི་དུས་གསུམ་མོ། །བདུན་པ་ལ་མངོན་པ་
སྤྱོད་པ་མང་། བརྒྱད་པ་ལ་མདོ་སྡེ་ལ་སྤྱོད་པ་མང་། དགུ་པ་ལ་འདུལ་བ་ལ་སྤྱོད་
པ་ལ་
-585-

ས་སྐྱ་བཀའ་འབུམ། ཏ༽ སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གཉིས་པ།
པ་མང་སྟེ། ལུང་གི་དུས་གསུམ་མོ། །བསྟན་པ་གཤའ་མའོ། །བཅུ་པ་ལ་ནི་རྟགས
དང་མཚན་མ་ལ་བརྟེན་པས་ཏེ། འདི་ལ་ནི་ལྔ་བརྒྱ་ཐ་མའོ་ཞེས་འབྱུང་ངོ༌། །འདི་
འདས་ནས་འཛམ་བུའི་གླིང་དུ་བསྟན་པ་མི་གནས་སོ། །སྔར་ལོ་དུ་ལོན་པ་ཡང་འདི་
ལྟར་བརྩི་བར་བྱ་སྟེ། སྤྱིར་རྒྱ་གར་གྱི་ལུགས་ལ་བོད་དང་རྒྱ་ནག་བཞིན་ལོ་སྐོར་བཅུ་
གཉིས་སུ་བརྩི་བ་ནི་མེད་དེ། ལུགས་ཀྱི་བསྟན་བཅོས་ལས་རྒྱལ་པོ་རེས་ལོ་ཚིགས་
བཅོས་ནས། གཅིག་གཉིས་ཞེས་བྱ་བ་ལ་སོགས་པའི་བར་ལ་ལོ་ཚིགས་འདི་མ་བཅོས་
ཀྱི་བར་དུ་བརྩིའོ།།
།།
ཁ་ཅིག་ལ་ལོ་དྲུག་ཅུར་བརྩི་བ་ཡོད་དེ། དེ་ཐུན་མོང་ལ་གྲགས་པ་མ་ཡིན་
ནོ། །ལོ་ཚིགས་བཅོས་ཞེས་བྱ་བ་རྒྱལ་པོ་བསོད་ནམས་དང་། གྲགས་པ་འདོད་
པ། གཏོང་ཕོད་ཆེ་བ་ཞིག་གིས་མངའ་རིས་སུ་གཏོགས་སོ་ཅོག་གི་བུ་ལོན་ཐམས་
ཅད་རྒྱལ་པོའི་དཀོར་མཛོད་ཀྱིས་བཅལ་ནས་རིན་མེད་པར་བྱས་ཏེ། སྔར་གྱི་ཟོང་
དུ་སྤྱོད་པ་རྣམས་བོར་ནས། ཕྱིས་སྤྱོད་པ་རྣམས་གསར་དུ་བྱས་ཏེ། བདག་གིས་
མིང་བཏགས་ནས་སྤྱོད་དོ། ། །་ནས་བཟུང་སྟེ་ཡང་བརྩི་བ་ཡིན་ནོ། །འདི་ཡི་གཏམ་
ནི་ལུགས་ཆེན་པོ་ཞེས་བྱ་བ་ལས། གཡུལ་བརྟན་འོག་ཏུ་ཉིས་སྟོང་ལོན། །དགའ་
བྱེད་འོག་ཏུ་བརྒྱད་བརྒྱ་སྟེ། །ཟླ་སྲུང་ཉིས་བརྒྱ་སུམ་ཅུ་གཅིག །རྗེད་མངས་བདུན་
བརྒྱ་ཉི་ཤུ་བཞི། །བལ་གནས་བརྒྱད་བརྒྱ་བཅུ་རྩ་བཞི། །གོ་ཆ་ཉིས་བརྒྱ་བཞི་བཅུ་
གཉིས། །ཞེས་འབྱུང་སྟེ། ཡུལ་དབུས་ན་སྒྲ་ངན་གྱི་སྲས་ལྔ་བརྒྱའི་གཅེན་འཐབ་པར་
དཀའ་བ་ཞེས་བྱ་བ་བལྟམས་པའི་དུས་སུ་རྩོད་དུས་ཀྱི་མགོ་བཟུང་ངོ་། །དེའི་དགྲ་
ཟླ་རྒྱལ་པོ་སྐྱ་བསེང་གི་སྲས་ལྔའི་གཅེན་གཡུལ་ངོར་བརྟན་པ་ཞེས་བྱ་བས་ལོ་བཅོས་
ནས་ལོ་ཉིས་སྟོང་དུ་ཉེ་བའི་ཚེ་སངས་རྒྱས་ཤཱཀྱ་ཐུབ་པ་བྱོན་ནོ། །
དེ་བཞིན་གཤེགས་པའི་ལོ་ནི་རྒྱའི་ལུགས་བརྩི་བས་བྱི་བའི་ལོ་ཡིན་ལ། བརྒྱད་ཅུ་
-586-

ཆོས་ལ་འཇུག་པའི་སྒོ་ཞེས་བྱ་བའི་བསྟན་བཅོས།
རྩ་གཉིས་བྱའི་ལོ་ལ་འདས་སོ། །ཞེས་ཟེར་ཏེ་འདི་ནི་མ་དག་པ་ཡིན་ནོ། །འོ་ན་ཇི་
ལྟར་བྱ་ཞེ་ན། རྒྱ་གར་གྱི་ལོ་དྲུག་ཅུའི་མིང་དུ་བྱས་ན་རབ་ཏུ་སྐྱེ་བ་ལ་ལྷུམས་སུ་ཞུགས་
ནས་འབྱོར་པ་ལ་བལྟམས་སོ། །རྒྱ་དང་བོད་ཀྱི་ལོའི་མིང་ནི་མེ་མོ་ཡོས་ལ་ལྷུམས་སུ་
ཞུགས་ནས། ས་ཕོ་འབྲུག་ལ་སྐུ་བལྟམས་སོ། །ཆུ་ཕོ་སྟག་ལ་བྱང་ཆུབ་ནས་མེ་མོ་ཕག་
གི་ལོ་རྫོགས་ནས། ས་ཕོ་བྱི་བའི་ལོ་མགོ་རྩོམ་པའི་བར་མྱ་ངན་ལས་འདས་སོ། །དེ་
ནས་ས་ཕོ་བྱི་བ་ནས་བརྩམས་ནས། བརྒྱ་སུམ་ཅུ་རྩ་བདུན་ན་རྒྱལ་པོ་དགའ་བྱེད་
བྱུང་ངོ་། །ཞེས་རྟོག་གེ་འབར་བ་ལས་འབྱུང་ངོ༌། ། རྒྱལ་པོ་དེས་ལོ་བཅོས་ནས་ལོ་
བརྒྱད་བརྒྱ་ན་(༣༡༦)རྒྱལ་པོ་ཟླ་སྲུང་བྱུང་ངོ༌། །དེས་ལོ་བཅོས་ནས་ཉིས་བརྒྱ་སུམ་ཅུ་
རྩ་གཅིག་ན་རྒྱལ་པོ་རྗེད་མངས་བྱུང་ངོ༌། །དེས་ལོ་བཅོས་ནས་བདུན་བརྒྱ་ཉི་ཤུ་རྩ་
བཞི་ལོན་པ་ན། ལོ་དེའི་འཕྲོ་ནས་བཟུང་སྟེ་བལ་པོས་ཀྱང་བརྩིས་ཏེ། དེ་ནས་ལོ་
བརྒྱད་བརྒྱ་སུམ་ཅུ་བཞི་ལོན་པ་ན་རྒྱལ་པོ་འོད་ཟེར་གོ་ཆ་བྱུང་ངོ་། །དེས་ལོ་བཅོས་
ནས་ཉིས་བརྒྱ་བཞི་བཅུ་རྩ་གཉིས་ལོན་པ་ན། བོད་ཀྱི་རྒྱལ་པོ་ཁྲི་གཙུག་ལྡེ་བཙན་གྱི་
སྐུ་རིང་ལ་བརྩིས་ཏེ། བྲན་བློན་ཆེན་པོ་ཞང་ཁྲི་གསུམ་རྗེ་སྟག་སྙ་ལ་སོགས་པ་བརྒྱ་
དྲུག་སྤ་བཀོང་ནས་མཇལ་དུམ་ཆུད་གསོན་ཏེ། ཆུ་ཕོ་སྟག་གི་ལོ་ལ་རྒྱ་དང་མཇལ་
དུམ་བགྱིས། ཆུ་མོ་ཡོས་བུའི་ལོ་ལ་ཧོར་དང་མཇལ་དུམ་བགྱིས་ཏེ། ཆུ་ཕོ་སྟག་ལོ་
འདི་ཕན་ཆད་སངས་རྒྱས་མྱ་ངན་ལས་འདས་ཚུན་ཆད་སྤྱིར་སྡོམ་ན་ལོ་ཉིས་སྟོང་དགུ་
བརྒྱ་ལྔ་བཅུ་རྩ་ལྔ་ལོན་ཏེ། སླན་ཆད་ཀྱང་དེ་བཞིན་དུ་བརྩིའོ། །མེ་ཕོ་འབྲུག་གི་ལོ་
ལ་བྲུ་ཞ་ཡུལ་གྱི་མདུན་ས་ཤིབ་པེ་ཅོག་ལ་ཚལ་དུ། སྟོད་ཀྱི་ཆོས་ཀྱི་གཞི་འཛིན་པ་བནྡེ་
ཆོས་ཀྱི་བློ་གྲོས་དང་། ཞང་སྐྱིད་སུམ་རྗེ་ལ་སོགས་པས་བསྡུས་པའི་དུས་སུ་བརྩིས་
ན། མྱ་ངན་ལས་འདས་ནས་ལོ་ཉིས་སྟོང་དགུ་བརྒྱ་དྲུག་ཅུ་རྩ་དགུ་ལོན་ནོ། །ཤིང་
མོ་གླང་གི་ལོ་ལ་གཙང་དང་གཡོན་རུའི་བཙད་པོ་ཁྲི་དཔལ་འཁོར་བཙན་གཙང་གྲོམ་
-587-

ས་སྐྱ་བཀའ་འབུམ། ཏ་ཀྱི སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གཉིས་པ།
པ་ལྷ་རྩེ་ན་བཞུགས་ནས་ཡབ་ཀྱིས་འདད་མཛད་པའི་དུས་སུ་བརྩིས་ན། ལོ་སུམ་
སྟོང་སུམ་ཅུ་རྩ་བརྒྱད་ལོན་ནོ།
།དེའི་དུས་སུ་རྒྱལ་པོ་མགོན་སྤྱན་འཕན་ཡུལ་བྲག་
མཁར་ན་བཞུགས་སོ། ། ཆུ་ཕོ་འབྲུག་གི་ལོ་ལ་ཅོག་ལ་ཡུལ་སྦེག་མཁར་དུ་སྟོད་སྨད་
ཀྱི་ཡབ་མཆེད་བྱིང་གདན་འཛོམ་པའི་དུས་སུ་མོལ་བ་ཆེན་པོ་མཛད། རུམ་ཡུལ་པ་
སྒམ་གྱི་དབེན་ས་གསར་དུ་བཙུགས་པའི་དུས་སུ་བརྩིས་ན་ལོ་སུམ་སྟོང་ཆིག་བརྒྱ་
ཉི་ཤུ་རྩ་ལྔ་ལོན་ནོ། །མེ་ཕོ་འབྲུག་གི་ལོ་ལ་ལྷ་བླ་མ་ཡེ་ཤེས་འོད་ཡབ་སྲས་དབེན་
གནས་པ་སྒམ་བྱམས་སྙོམས་གླིང་དུ་གདན་འཛོམ་མོ། །ལྷ་སྲས་གཅུང་ལྷ་འཁོར་
རབ་ཏུ་གཤེགས། གུ་གེའི་ཡུལ་ན་གནས་པའི་འབངས་ཞང་ཞུང་ཞིག་གིས་གཅེན་
གྱི་འཁོས་ཆེན་པོ་མཛད་པའི་དུས་སུ་བརྩིས་པ་ན། སངས་རྒྱས་མྱ་ངན་ལས་འདས་
ནས་ལོ་སུམ་སྟོང་ཆིག་བརྒྱ་བཞི་བཅུ་ཞེ་དགུ་ལོན་ཏེ་སླན་ཆད་ཀྱང་འདི་བཞིན་དུ་
བརྩིའོ། །དེ་ལྟར་བརྩིས་པ་ལས་ལོ་བཞི་བསྐྱེད་པ་ནི་རྒྱ་གར་གྱི་རྒྱལ་པོ་རྣམས་ཀྱིས་
བརྩིས་པ་དང༌། བཙད་པོ་ཁྲི་གཙུག་ལྡེ་བཙན་གྱིས་བརྩིས་པ་ནི་མཐུན། མར་ཡུལ་
དུ་བནྡེ་ཆོས་ཀྱི་བློ་གྲོས་ཀྱིས་བརྩིས་པ་མན་ཆད་མ་མཐུན་པས་གཞུང་སྔ་མ་བཙན་
པར་བགྱིས་སོ། ། །དེ་ནས་སྟོད་དུ་མངའ་བདག་འོད་ལྡེ་བཙན་གྱིས། བཙན་པོ་
བཀྲ་ཤིས་ཁྲི་ལྡེ་བཙན་ཕྱག་ནས་སྤྱན་དྲངས་པའི་ཚེ། སྟོད་ཀྱི་ཆོས་ཉན་པའི་ར་ས་
འཛིམས་སུ་བརྩིས་པས་ལོ་སུམ་སྟོང་ཆིག་བརྒྱ་དགུ་བཅུ་ཐམ་པ་ལོན་ནོ། །དེ་ནས་
ས་མོ་ཕག་གི་ལོ་ལ་ལོ་ཙཱ་བ་ཆེན་པོ་བློ་ལྡན་ཤེས་རབ་འདས་ཏེ། ལྕགས་ཕོ་སྟག་གི་
ལོ་ལ་འདུ་བ་ཆེན་པོ་བྱས་པའི་དུས་སུ་བརྩིས་ན་ལོ་སུམ་སྟོང་ཉིས་བརྒྱ་བཞི་བཅུ་རྩ་
གསུམ་ལོན་ནོ། །མེ་མོ་ཕག་གི་ལོའི་མཇུག་ཏུ། ན་ལ་རྩེ་གནས་པོ་ཆེའི་གཙུག་ལག་
ཁང་དུ་ཆོས་ལ་འཇུག་པའི་སྒོ་འདི་བྲིས་ཏེ། དེའི་དུས་སུ་བརྩིས་པ་ན་སངས་རྒྱས་མྱ་
ངན་ལས་འདས་ནས་ཕག་གི་ལོ་འདི་ཡན་ཆོད་ལོ་སུམ་སྟོང་སུམ་བརྒྱ་ཐམ་པ་
པ་ལོན་
588

ཆོས་ལ་འཇུག་པའི་སྒོ་ཞེས་བྱ་བའི་བསྟན་བཅོས།
ནོ། །ཁ་ཅིག་ལ་འདི་ལས་ལོ་གསུམ་གྱིས་མང་བ་ཡོད་དེ། དེ་ནི་ལོའི་མིང་དང་མི་
མཐུན་པས་འདི་བཞིན་བརྩིའོ། །དེང་སང་ནི་སངས་རྒྱས་ཀྱི་བསྟན་པ་ཆོས་མངོན་
པའི་མཇུག་ཏུ་ཉེ་བ་ཡིན་ཏེ། ད་ནི་སངས་རྒྱས་ཀྱི་བསྟན་པ་ལོ་སྟོང་ལྷག་པ་ཙམ་དུ་
རྣལ་མར་གནས་སོ། །ཞར་ལས་འོངས་པ་རྫོགས་སོ།།
།།
འདིར་སྨྲས་པ། (༣༡༧)བརྩེ་ཆེན་ལྡན་པ་སྟོན་པས་ལེགས་གསུངས་དགྲ་བཅོམ་
དང༌། །བློ་གསལ་རྣམ་བཤད་མཛད་དང་ས་བདག་སྒྱུར་བྱེད་དང༌། །ལེགས་
བཤད་ལ་གོམས་སྐྱེ་བོ་མཁས་གཞན་དག་གིས་ཀྱང་། །བསྟན་པ་དྲི་མ་མེད་པ་ཉི་
བཞིན་གསལ་བར་བྱས། །དེང་སང་ཐུབ་པའི་གསུང་ནི་སྨྲ་བར་བྱེད་པ་ཉུང༌། ། སྨྲ་
དེའང་རྙེད་ཕྱིར་སྐྱེ་བོ་ཕལ་ཆེར་བསྟན་ལ་སྡང་། །འགའ་ཞིག་ཞུགས་ཏེའང་དམན་
པ་ལ་མོས་ཐོས་པ་ལས། ཕྱིར་ཕྱོགས་གསེར་ལས་ཁྱད་པར་བྱེད་གྱུར་བསྟན་པ་
རྙིངས། །ཉོན་མོངས་ནད་ཀྱིས་གཟིར་རྣམས་སྨན་ལ་མི་བརྟེན་ལ། །ཀྱེ་མའོ་སྡུག་
བསྔལ་རབ་འཇིགས་ཀྱེ་མའོ་བརླག་ལ་ཕྱོགས། །སྨན་འདིའང་ཟད་ལ་ཐུག་གི་ཐམས་
ཅད་མ་ནུབ་པ། །དེ་སྲིད་ཇི་བཞིན་དོན་རྣམས་འབྱེད་ལ་འབད་པར་གྱིས། །ད་ནི་
དབུས་འགྱུར་ཚལ་དུ་མུ་སྟེགས་རྣམས་འཕེལ་ཞིང༌། །གངས་ཅན་ཁྲོད་འདིར་ཆོས་
ལྟར་བཅོས་པ་དུ་མ་བྱུང༌། །མཐའ་འཁོབ་སྡིག་སྤྱོད་རྒྱལ་པོས་གཙུག་ལག་ཁང་རྣམས་
འཇིག །ཀྱེ་ཧུད་བསྟན་པ་འཇིག་ལ་ཁད་དོ་བརྩོན་འགྲུས་སྐྱེད། །དེ་ལྟར་ཁོ་བོས་
སྨྲས་གྱུར་ཀྱང༌། །ཉན་པར་བྱེད་པ་ཤིན་ཏུ་ཉུང་། །རང་ཡིད་སྒྲོ་འདོགས་གཅད་
པའི་ཕྱིར། །བྱ་བཏང་ཙམ་དུ་སྨྲས་པར་ཟད། །དེ་ལྟར་ཀུན་ལ་ཕན་པར་མ་གྱུར་
ཀྱང་། །རང་ཉིད་ལེགས་བཤད་གོམས་པར་བྱ་ཕྱིར་དང་། །འགའ་ཞིག་ཉན་ནའང་
དེ་ལ་ཕན་པའི་ཕྱིར། །བསྟན་པའི་མཇུག་འདིར་བྱ་བ་འདི་བྱས་སོ། །ཆོས་ལ་འཇུག་
པའི་སྒོ་འདི་ནི། །བསྡེབས་ལས་བསོད་ནམས་གང་ཐོབ་པ། །དེ་ཡིས་འགྲོ་བ་འདིར་
-589-

ས་སྐྱ་བཀའ་འབུམ། སློབ་དཔོན་བསོད་ནམས་རྩེ་མོའི་གསུང་རབ་གླེགས་བམ་གཉིས་པ།
ཞུགས་ནས། །ས་བཅུའི་རྩེ་མོར་འགྱུར་བར་ཤོག །ཅེས་ཆོས་ལ་འཇུག་པའི་སྒོ་ཞེས་
བྱ་བའི་རབ་ཏུ་བྱེད་པ། བློ་གྲོས་